सभी सरकारी स्कूल इंटरनेट से जुड़ेंगे, शिक्षकों को दे रहे ट्रेनिंग
कोटा| सभीसरकारी स्कूल सूचना और संचार प्रौद्योगिकी से जुड़ेंगे। स्कूलों को कंप्यूटर इंटरनेट सेवा से जोड़ा जाएगा। अब तक राज्य के 52 हजार शिक्षकों ने कंप्यूटर शिक्षण के लिए अपना पंजीकरण कराया है। इन्हें राजस्थान नाॅलेज कॉर्पोरेशन के तहत प्रशिक्षण देने की पहल की गई है। शिक्षा विभाग को कंप्यूटरीकृत किए जाने के अंतर्गत प्रत्येक विद्यालय के शिक्षकों और कार्मिकों का डाटा बैस तैयार किया गया है। शाला दर्पण और स्कूल मैनेजमेंट इन्फॉर्मेशन सिस्टम के तहत विद्यालय और उनमें पढ़ने वाले बच्चों, शिक्षकों का तमाम रिकार्ड आनॅलाइन किया जा रहा है। करीब 90 प्रतिशत विद्यालयों का डाटा आनॅलाइन फीड किया जा चुका है। अब प्रत्येक स्कूल आईटी से सीधे जुड़ जाएगा, ताकि नई शिक्षा योजनाओं के साथ ही शिक्षा से संबंधित तमाम रिकाॅर्ड एक ही स्थान पर उपलब्ध हो सके।
hin_Deva hin_Deva